stanford-oval/wikipedia huggingface dataset:
אדלייד לאביל-גייארד
הערות שוליים

1 2  Auricchio, Laura (2009). Adélaïde Labille-Guiard : artist in the age of revolution. Los Angeles: J. Paul Getty Museum. ISBN 978-0892369546.
↑  Kleiner, Fred S. Gardner's Art through the Ages: The Western Perspective, 14e. Cengage Learning.
↑  Christiane, Weidemann (2008). 50 women artists you should know. Larass, Petra., Klier, Melanie, 1970-. Munich: Prestel. ISBN 9783791339566. OCLC 195744889.
↑  name="Auricchio 2009"
↑  DE JESÚS, MARY SPRINSON (2008). "Adélaïde Labille-Guiard's Pastel Studies of the Mesdames de France". Metropolitan Museum Journal. 43: 157–172. JSTOR 25699092.
| --- | --- |
בקרת זהויות :  NLI: 987007423468605171  PLWABN: 9810633137505606  BNE: XX5022675  BnF: cb13335336r (data)  GND: 119142988  ISNI: 0000 0000 6662 4191  KulturNav: aef430fc-0ea6-4256-bf11-3e11d4c62c47  LCCN: nb2007020436  MusicBrainz: 4167a6e7-6786-44ba-b428-c6ba2e5bbcb4  NKC: mub20211119074  NTA: 216197287  RKD: 47214  SNAC: w63f691p  SUDOC: 094637873  ULAN: 500005516  VIAF: 47031216   WorldCat (עם VIAF): 47031216 
דיוקן עצמי, מיניאטורי
אָדֶלֵיד לאביל-גייארד - הפסל אוגוסטין פיג'ו
דיוקן של לואיז-אליזבט מצרפת עם בנה מאת אָדֶלֵיד לאביל-גייארד
דיוקן אישה מאת אָדֶלֵיד לאביל-גייארד, 1787
הנסיכה מאדאם אדלאייד, פטרונה של לאביל-גייארד - מארי אדלה דה פראנס, (c. 1786–1787)
סטודיו של מאדאם וינסנט, 1808. ציור של אדלה לאביל-גייארד שצויר בשנת 1808 על ידי תלמידה מארי קפט.
מלך האריות (משחק וידאו)

| --- | --- |

 כללי
 תאריך הוצאה:  4 בנובמבר 1994
 סוגה:  משחק וידאו 
 פיתוח:  Westwood Studios 
 הוצאה לאור:  Virgin Interactive 
 ארץ מקור:  ארצות הברית
 שפות:  אנגלית 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  גיים בוי, Game Boy Color, סגה גיים גיר, nes, Amiga, MS-DOS, Snes, סגה מגה דרייב
 
מלך האריות (באנגלית: The Lion King) הוא משחק וידאו מסוג פלטפורמה משנת 1994 שמבוסס על סרט הקולנוע "מלך האריות" של חברת וולט דיסני. המשחק יצא למגוון קונסולות, ונחל הצלחה רבה. המשחק יצא ב-4 בנובמבר 1994, זמן קצר אחרי יציאת הסרט לאקרנים, ועלילתו עוקבת אחר עלילת הסרט.
פיתוח

הרקעים של המשחק צוירו על ידי אנימטורים של דיסני ב-Walt Disney Feature Animation, פיתוח המשחק החל בינואר 1994 והסתיים ביולי, לקראת סוף הפיתוח, משום שנשאר עוד זמן, חידת הקופים בשלב השני, "Can't Wait to be King", הורחבה יותר כדי לעמוד בקריטריוני זמן המשחק של דיסני, על מנת להילחם בתופעת השכרת המשחקים שהייתה נפוצה.
גרסת Amiga 1200 פותחה עם שפת assembly תוך חודשיים על ידי דייב סימונס, שהיה מוכן לקחת על עצמו את ההמרה אם יקבל את קוד המקור של Genesis.
Westwood Studios פיתחו את המשחק עבור SNES, Genesis ו-Amiga. המרות אחרות הועברו לאולפנים שונים. East Point Software העבירה אותו ל-MS-DOS, והוסיפה מוזיקה ואפקטים קוליים משופרים. גרסאות Sega Master System ו-Game Gear פותחו על ידי Syrox Developments, וגרסאות NES ו-Game Boy פותחו על ידי Dark Technologies.
למשחק היה תקציב שיווק של 8 מיליון דולר מתוך תקציב כולל של 20 מיליון דולר.
פיתוח > מהדורות חוזרות

גרסאות SNES, Genesis ו-Game Boy יחד עם המשחק Aladdin נכללו כחלק מ-Disney Classic Games: Aladdin ומלך האריות, שיצאו עבור Nintendo Switch, PlayStation 4, Windows ו-Xbox One ב-29 באוקטובר 2019. האוסף היה מאוחר יותר. מעודכן כאוסף המשחקים הקלאסי של דיסני: אלאדין, מלך האריות וספר הג'ונגל, הכולל את גרסאות SNES, Genesis ו-Game Boy של ספר הג'ונגל וגרסת SNES של אלדין. הוא שוחרר ב-23 בנובמבר 2021.
משחקיות

מלך האריות הוא משחק מסוג פלטפורמה, גלילה צדדית. בו שחקנים שולטים בגיבור, סימבה, דרך אירועי הסרט, השחקן יתחיל דרך ילדותו של סימבה עד הגיעו לבגרות ככל שהמשחק מתקדם. במחצית הראשונה של המשחק, השחקנים שולטים בסימבה כגור, שמביס אויבים בעיקר דרך בקפיצה עליהם. השאגה של סימבה צורכת מד שניתן לחדש, וניתן להשתמש בו כדי להמם אויבים או לפתור חידות. במחצית השנייה של המשחק, סימבה הופך למבוגר וזוכה לגישה למהלכי לחימה שונים כמו שריטה, פגיעה והטלה. סימבה מתחיל את המשחק עם מספר מסוים של חיים, בהתאם להגדרת הקושי, אשר אובדים אם בריאותו נגמרת, או כאשר נופל לבור ללא תחתית, או אגם מים או לבה, או נפגע מסלע מתגלגל. בכלשלב ישנם נקודות מירה מהם ניתן להמשיך את המשחק. המשחק מסתיים בטרם עת כאשר הוא מאבד את כל חייו, למרות שניתן להמשיך לשחק מהרמה הנוכחית כל עוד המשחק נשמר.
השחקן יכול לאסוף סוגים שונים של חרקים. יש חרקים שממלאים לסימבה את מד החיים, לעומתם עכבישים שחורים מפחיתים את בריאותו של סימבה. על ידי מציאת חרקים מסוימים מוסתרים ברמות מסוימות, השחקן נכנס לשלבי בונוס כטימון ופומבה כדי להרוויח חיים נוספים. בשלבים של פומבה, הוא אוסף חרקים ופריטים נופלים עד שאחד מהם פוגע בתחתית המסך או שהוא אוכל חרק רע, ובשלבים של טימון, הוא צד אחר חרקים בתוך מגבלת זמן תוך הימנעות מעכבישים.
שלב ההימלטות מהעדר בעמק מוצג אחרת בפלטפורמות השונות: בגרסת המחשב סימבה רץ לעבר "המצלמה" ומאחוריו העדר, ובגרסת הגיים-גיר והמסטר-סייסטם צריך לדלג מעל העדר על סלעי המורד.
פסקול

המוזיקה עובדה והותאמה ישירות מהפסקול והשירים שבסרט. מעצב המשחקים לואיס קאסל חשף ששתי רצועות Hakuna Matata ו-Be Prepared, עובדו מסצנות שנמחקו מהסרט. מרבית רצועות המוזיקה ממסך הכותרת ועד לקרדיטים לקוחים מהסרט. יש גם משפטים מהסרט כמו המשפט של מופסה "everything the light touches is our kingdom" משפט שמופיע פעמיים פעם אחת אחרי השלב הראשון ופעם שנייה בסוף המשחק. יש גם את המשפט "it starts" של טימון שנלקחה ישר מהסצנה בסרט בה סימבה מבקש מטימון ופומבה פרטיות ליד נלה. המשפט "it starts" מופיע בעיקר לפני תחילת השלב הראשון כשהמשחק מתחיל יש גם את המשפט "kill him" של סקאר שנשמעת בתחילת השלב "Simba's exile" ויש גם את המשפט "you must take your place in the circle of life" של רוחו של מופסה הנשמעת בסוף השלב "Simba's destiny" בו סימבה הבוגר פוגש את רוחו של מופסה ואחרון חביב יש את המשפט "I ate like a pig" של פומבה המופיע בסוף שלבי הבונוס בהם הוא משתתף.
ביקורות

לגרסת ה-SNES של מלך האריות נמכרו 1.27 מיליון עותקים בארצות הברית. יותר מ-200,000 עותקים של גרסת MS-DOS נמכרו בבריטניה, זה היה המשחק הנמכר ביותר של הסגה מאסטר סיסטם בנובמבר 1994. בארצות הברית, זה היה משחק הסגה גיים גיר הנמכר ביותר בדצמבר 1994. בשנת 2002, ווסטווד הודיעה כי כ-4.5 מיליון עותקים של מלך האריות נמכרו בסך הכל.
האתר GamePro בדק את גרסת ה-SNES, וציין לשבח את הגרפיקה והמוזיקה יוצאי הדופן, אך ציין גם ש:"משחק שחוזר על עצמו ומייגע, מרתיע מדי עבור שחקנים מתחילים, ומעצבן מדי עבור מנוסים". הם ציינו במיוחד את בקרי השליטה הלא מדויקים, ואת הקושי המאוד לא אחיד, אם כי הם אמרו שה"גרפיקה, האנימציות והצלילים באיכות הסרט" היו טובים מספיק כדי להפוך את המשחק לכדאי לשחק.
בסך הכל המשחק התקבל בהתלהבות רבה בעולם, ואף בישראל הוא נחשב למשחק טוב מאד.
לקריאה נוספת

אפקט דיסני – אלאדין, מלך האריות ועוד
הערות שוליים

↑  שי לוי, משחקי מלך האריות ואלאדין חוזרים, אבל בלבוש מודרני, באתר www.tgspot.co.il, ‏2019-08-29
↑  The Magic Box - US Platinum Chart Games., www.the-magicbox.com
↑  Bateman, Selby (April 1995). "Movers & Shakers". Next Generation. No. 4. Imagine Media. p. 27.
↑  https://retrocdn.net/images/8/84/CVG_UK_158.pdf Computer Video Games
↑  "https://retrocdn.net/images/c/cd/EGM_US_067.pdf (PDF). Electronic Gaming Monthly. February 1995. p. 42.
↑  Game Studies - The Player with Many Faces - A Conversation with Louis Castle, www.gamestudies.org
↑  "ProReview: The Lion King". GamePro. No. 64. IDG. November 1994. pp. 116–117.
↑  "ProReview: The Lion King". GamePro. No. 65. IDG. December 1994. pp. 90–91.
↑  GameGems (2015-07-18), נוסטלגיה - משחקי דיסני - אלאדין, מלך האריות, ספר הג'ונגל, נבדק ב-2024-05-28
| מלך האריות |
| --- | --- | --- |
| סרטים | מלך האריות (1994) • מסביב לעולם עם טימון ופומבה (1997) • מלך האריות 2: מלכות סימבה (1998) • מלך האריות 3: האקונה מאטאטה (2004)  • משמר האריות - השאגה חוזרת (2015) • מלך האריות (2019) • מופאסה: מלך האריות (2024) |  |
| סדרות | טימון ופומבה (1999 - 1995) • משמר האריות (2019 - 2015) |  |
| דמויות | סימבה • נלה • מופסה • טימון ופומבה • סקאר • דמויות נוספות |  |
| שירים | "Circle of Life"‏ • "I Just Can't Wait to Be King"‏ • "Be Prepared" • "האקונה מטטה" • "Can You Feel the Love Tonight" ‏• "He Lives in You" ‏• "Spirit" |  |
| פסקולים | מלך האריות • The Lion King |  |
| שונות | מלך האריות (1997) • האקונה מטטה • The Lion Sleeps Tonight • מלך האריות (משחק וידאו) |  |
אופליה המברדזומיאן

| --- | --- |

 לידה:  9 בינואר 1925 ירוואן, ברה"מ 
 פטירה:  13 ביוני 2016 (בגיל 91) ירוואן, ארמניה 
 מקום קבורה:  הפנתאון על שם קומיטס 
 מוקד פעילות:  ברית המועצות, ארמניה 
 תקופת הפעילות:  1940–1990 (כ־50 שנה) 
 מקום לימודים:  מכללת ירוואן למוזיקה על שם רומן מליקיאן 
 צאצאים:  Datevik Hovanesian 
 פרסים והוקרה:  מסדר הקדוש מסרוב משדוץ (3 בספטמבר 2011)  עיטור הדגל האדום של העמל (8 בפברואר 1985)  אמן העם של הרפובליקה הסובייטית הסוציאליסטית הארמנית (1959)  עיטור אות הכבוד (27 ביוני 1956) 
 
Ofelya קרפטי המברדזומיאן (בארמנית: Օֆելյա Կարապետի Համբարձումյան;‏ 9 בינואר 1925 – 13 ביוני 2016) הייתה זמרת פולק ארמנית.
ביוגרפיה

המברדזומיאן נולדה בירוואן, בארמניה הסובייטית, ב-9 בינואר 1925. מגיל צעיר היא נודעה בשל קולה היפה. היא למדה פיתוח קול במכללה למוזיקה על שם רומנוס מליקיאן. ב-1944, היא הייתה לסולנית של אנסמבל של כלי המוזיקה העממית של רדיו ארמניה.
הרפרטואר שלה כלל מוזיקה קלאסית ארמנית, מוזיקת "אשוג" (שירי משוררים ארמנים) ושירי עם. היא הייתה במיוחד מוכרת בשל ביצועיה לשירי האשוג סאיאת נובה, והיא גם ביצעה שירים קלאסיים של פהראד, הבאסי, ושראם. היא גם שרה ביצועים לשירי של אשוגים מודרניים, ביניהם שאהן, הבאסי, ואשות. היא הייתה לעיתים קרובות המבצעת הראשונה של שיריהם.
המברדזומיאן נפטרה ב-13 ביוני 2016.
פרסים

אמני העם הארמני, של הרפובליקה הסובייטית הסוציאליסטית הארמנית (1959)
מדליית מסרופ משטוץ לתרומה משמעותית לאמנות השירה הארמנית.
הערות שוליים

↑  "Ofelya Hambardzumyan: Queen of Armenian Song". Armenian Diaspora Museum. אורכב מ-המקור ב-19 באוגוסט 2014. {{cite web}}:  (עזרה)
↑  "ՕՖԵԼՅԱ ՀԱՄԲԱՐՁՈՒՄՅԱՆ" [Ofelya Hambardzumyan]. AV Production.
↑  Armenian folk singer Ofelya Hambardzumyan dies at 91, Tert.AM, 13.06.16
↑  Ofelya Hambardzumyan dies at 91
↑  Decree by President of the Republic of Armenia
| --- | --- |
בקרת זהויות :  BnF: cb18006396d (data)  GND: 161067085  ISNI: 0000 0001 2009 038X  LCCN: no2019034807  MusicBrainz: 5a64336b-36be-4fba-8052-1d971256a89c  VIAF: 171149533   WorldCat (עם VIAF): 171149533
אוליב

| --- | --- |

 נתונים כלליים
 מייסדים:  עמית פורת
 תקופת הפעילות:  2010–הווה (כ־15 שנים)
 ענפי תעשייה:  תעשיית המלונאות 
 מוצרים עיקריים:  מלונאות
  
 www.olivebb.co.il
 
ערך זה עוסק ברשת מלונות ישראלית. אם התכוונתם למשמעות אחרת, ראו .
אוליב היא רשת מלונות ישראלית, בבעלותו של איש העסקים עמית פורת.
היסטוריה

פורת הוא בן למשפחה העוסקת בחקלאות ולאם אשר הקימה את וילת האירוח הראשונה בישראל. הוא הקים לאחר שחרורו מצה"ל חברת סטארט-אפ בתחום התוכנה והמלונאות. לאחר מכירת החברה בשנת 2009, הקים פורת בשנת 2010 את רשת "אוליב", שהחלה דרכה כרשת ניהול אירוח כפרי, עם ניהול של מתחמי תיירות כפרית בגליל. בשנת 2016 הקים פורת את המותג Olive in the city, במסגרתו מפעילה רשת מלונות אוליב מלונות שונים גם במרכזי ערים בישראל.
מאז 2016 התפתחה הרשת לניהול וחכירה של מלונות נוספים וכיום ברשותה בתי מלון ומתחמי נופש הפרוסים ברחבי ישראל. מלונות הרשת מחולקים על פי קטגוריות בחירה שונות תחת המותג "החופש לבחור", כאשר האורחים יכולים לבחור בין סוגי חופשה שונים.
ב-2023 עברה החברה עיכוב הליכים.
פריסת מלונות הרשת וחלוקה לקטגוריות > חופשה כפרית

כפר הנופש Olive על הכנרת – חוף גולן
כפר הנופש Olive דולפין וילג' - שבי ציון
פריסת מלונות הרשת וחלוקה לקטגוריות > חופשה אורבנית

מלון Olive נהריה
מלון The White House תל אביב
מלון TLV 88 תל אביב
מלון גורדון תל אביב
מלון Beer Garden תל אביב
פריסת מלונות הרשת וחלוקה לקטגוריות > מלונות יוקרה

מלון Olive בגלבוע
הערות שוליים

↑   אפרת נוימן, עיכוב הליכים לרשת אוליב רימונים, שצברה חובות של 35 מיליון שקל, באתר TheMarker‏, 22 באוקטובר 2023
נות

ערך זה עוסק במיתולוגיה מצרית עתיקה. אם התכוונתם לאלה המקבילה בתפיסה הפילוסופית ב'תלמה', ראו .
האלה נות, בדמות פרה
נוּת (במצרית עתיקה: Nwt "שמים") היא אלת השמים במיתולוגיה המצרית. בין תאריה: "מכסת השמיים", "המגינה", "השולטת בכל" ו"היא המחזיקה אלף נשמות".
נאמר עליה שגופה ענק ומלא כוכבים ושהיא בתם של שו ותפנות ואחותו ואשתו של גב אל האדמה, אשר ביחד הולידו את אוזיריס, איזיס, הורוס, סת ונפתיס.
לפי האגדה, נות וגב התחתנו בניגוד לרצונו של רע, ובגלל זה הוא קילל אותם ואמר שלא ייוולדו להם ילדים באף אחד מימות השנה (שמנתה אז 360 ימים בלבד).
כדי לחמוק מרוע הגזירה, הזמינה נות את ח'ונסו (אל הירח) למשחק קובייה ובכל פעם שח'ונסו הפסיד, הוא נתן לנות מעט מאור הירח שלו. הוא הפסיד כל כך הרבה פעמים, שנות צברה מספיק אור ירח בשביל ליצור עוד 5 ימים חדשים ולצרף אותם לסוף השנה. בימים אלה ילדה נות את חמשת האלים המלכותיים: אוזיריס (אוסיר), הורוס אל המלחמה ( בגרסאות שונות של הסיפור הורוס היה הבן של אוסירוס ואיריס), סת, איזיס (איסת), נפתיס (נבתחית) שנולדו תחת עץ השיטה.
האלה נות סימלה באמונה המצרית את האמונה בחיי נצח ובקימה לתחייה - המצרים האמינו שמדי ערב בולעת האלה נות את השמש למשך הלילה, השמש עברה דרך קיבת האלה במשך כל הלילה, ומדי בוקר נולדת השמש מחדש מתוך רחם האלה.
המצרים האמינו כי נות מהווה מחסום בין הכוחות הכאוס שמחוץ לעולם, לעולם המסודר והרציונלי המאעת - ומסיבה זו מתוארת כאישה בצורת קשת המגינה על העולם הנמצא מתחת בטנה.
בספר המתים מתוארת נות כאלה המגינה על המתים, מאכילה ומשקה אותם.
ראו גם

אלוהויות במצרים העתיקה
המערכה בנורמנדי

| כרונולוגיה של המערכה בנורמנדי> תאריך | כרונולוגיה של המערכה בנורמנדי> אירועים | כרונולוגיה של המערכה בנורמנדי>  | כרונולוגיה של המערכה בנורמנדי>  |
| --- | --- | --- | --- |
| 6 ביוני 1944 |  מבצע אוברלורד, בנות הברית נוחתות בנורמנדי. |  |  |
| 7 ביוני |  באייה נופלת לידי כוחות הברית. |  |  |
| 8 ביוני |  הארמייה האמריקאית הראשונה והארמייה הבריטית השנייה חוברות בפורט אן-בסן. |  |  |
| 12 ביוני |  ראשי הגשר מתאחדים. הארמייה האמריקאית הראשונה כובשת את קרנטן. |  |  |
| 13 ביוני |  פצצות V-1 ראשונות פוגעות באנגליה. |  |  |
| 19-21 ביוני |  סופה קשה בתעלה פוגעת בנמלי המאלברי, ועוצרת למספר ימים פריקת אספקה ותגבורות לנורמנדי. |  |  |
| 22 ביוני |  הסובייטים פותחים במבצע בגרטיון כנגד קבוצת ארמיות מרכז הגרמנית. |  |  |
| 27 ביוני |  שרבור נופלת לידי הקורפוס השביעי האמריקאי. |  |  |
| 2 ביולי |  מפקד OB West, גרד פון רונדשטט, מוחלף בידי פילדמרשל גינתר פון קלוגה. |  |  |
| 7-8 ביולי |  'מבצע צ'ארנווד' - הבריטים משתלטים על צפון קאן. |  |  |
| 17 ביולי |  פילדמרשל רומל, מפקד קבוצת ארמיות B נפצע ומוחלף בידי פילדמרשל קלוגה, שנשאר כראש ה-OB West. |  |  |
| 18-20 ביולי |  הארמייה האמריקאית הראשונה כובשת את סן-לו. 'מבצע גודווד' - כוחות בריטים וקנדיים משתלטים על שארית קאן. |  |  |
| 20 ביולי |  קשר ה-20 ביולי: ניסיון התנקשות בהיטלר נכשל. |  |  |
| 25 ביולי |  הקורפוס השביעי האמריקאי פותח במבצע קוברה במערב. |  |  |
| 30 ביולי |  כוחות אמריקניים משתלטים על אוורנאש. |  |  |
| 25 באוגוסט |  כוחות הברית משחררים את פריס. |  |  |
המערכה על חצי האי נורמנדי הייתה מערכה צבאית מכריעה, אשר התחוללה בחבל נורמנדי בצרפת, בין צבאות בעלות הברית המערביות לבין צבא גרמניה הנאצית במסגרת החזית המערבית במלחמת העולם השנייה. המערכה החלה ב-6 ביוני 1944, לאחר נחיתת צבאות בעלות הברית בחופי נורמנדי, וארכה כחודשיים וחצי. במהלך המערכה ספגו כוחות בעלות הברית אבדות כבדות, אך בסופה הם הצליחו לכתר ולהשמיד את מרבית כוחות הצבא הגרמני בנורמנדי. תבוסת הכוחות הגרמניים בנורמנדי, ביחד עם נחיתת כוחות בעלות הברית בדרום צרפת (מבצע דרגון), שברו את התנגדות הכוחות הגרמניים על אדמת צרפת, וגרמו לנסיגה מהירה של שרידיהם לכיוון גרמניה. עד ראשית ספטמבר 1944, פחות משבועיים לאחר השלמת חיסול כיס פאלז (22 באוגוסט), שחררו כוחות בעלות הברית כמעט את כל שטח צרפת ובלגיה.
מקובל לחלק את המערכה בנורמנדי לשני שלבים עיקריים : בשלב הראשון (6 ביוני-25 ביולי) התקדמו כוחות בעלות הברית באיטיות רבה מראש הגשר שלהם מול התנגדות גרמנית עיקשת ומיומנת. שלב זה התאפיין ברובו בלוחמה סטטית, וקצב ההתקדמות של כוחות בעלות הברית לא עלה על קילומטרים בודדים ביום. בשלב השני (25 ביולי-25 באוגוסט), לאחר הבקעת מערך ההגנה הגרמני בגזרה המערבית של החזית בנורמנדי והפריצה החוצה מחבל נורמנדי במסגרת מבצע קוברה, התקדמו הכוחות האמריקאים במהירות וכיתרו את הכוחות הגרמניים בנורמנדי מכיוון דרום, בסיוע התקדמות של הכוחות הבריטיים והקנדיים מאזור העיר קן צפונה. שלב זה התאפיין במעבר למלחמת תנועה, ובסופו הושמדו מרבית הכוחות הגרמניים, שכותרו בכיס פאלז, ושרידיהם נסוגו לנהר הסן, לאחר שאיבדו כמעט את כל ציודם הכבד.
הצדדים היריבים > כוחות בעלות הברית

הפלישה לנורמנדי הייתה מבצע צבאי משותף, בהשתתפות כוחות ים, אוויר ויבשה של מספר רב של מדינות. המרכיב העיקרי של כוחות בעלות הברית, הן מבחינת כוח אדם והן מבחינת ציוד היה אמריקאי. המרכיב השני בחשיבותו היו כוחות צבא מהאימפריה הבריטית וממדינות חבר העמים הבריטי (במיוחד מקנדה). בנוסף לכך כללו כוחות בעלות הברית בנורמנדי יחידות בסדר כוחות דיוויזיוני מצבא צרפת החופשית, ומצבא פולין החופשית, וכן יחידות קטנות יותר ממדינות נוספות באירופה, שנמצאו תחת הכיבוש הנאצי. דווייט אייזנהאואר, ששימש כמפקד העליון של כוחות בעלות הברית ביבשת אירופה, ניצל את כישרונותיו הדיפלומטיים כדי לשמור על תיאום בין צבאות המדינות, ששירתו תחת פיקודו.
מרבית יחידות הקרקע של בעלות הברית, שנועדו להשתתף במערכה במערב אירופה, היו חסרות ניסיון קרבי ומבצעי קודם, על אף שהן עברו אימונים אינטנסיביים במהלך שהותן על אדמת בריטניה בשנים שקדמו לפלישה לנורמנדי. רק מעטות מתוך היחידות של צבאות ארצות הברית, בריטניה וקנדה, שנטלו חלק במערכה בנורמנדי, השתתפו בלחימה נגד צבאות הציר בשלבים מוקדמים יותר של מלחמת העולם השנייה - במסגרת המערכות בצפון אפריקה, בסיציליה ובאיטליה.
העדיפות המכרעת בכוח אדם ובציוד צבאי ממנה נהנו בעלות הברית המערביות על פני גרמניה הנאצית (שלמעלה משני שלישים מכוחות הקרקע שלה היו מרותקים ללחימה בחזית הסובייטית) ב-1944, גרמה לכך, שככל שהתמשכה המערכה בנורמנדי, כך גדל הפער ביחסי הכוחות בין הצדדים היריבים לטובת בעלות הברית. עד לתום יום הפלישה (6 ביוני) נחתו בנורמנדי כ-156 אלף חיילים של בעלות הברית. שבועיים לאחר מכן, ב-19 ביוני, כבר כללו כוחות בעלות הברית בראש הגשר בנורמנדי כ-629 אלף חיילים וכ-95 אלף כלי רכב. בסוף יוני 1944 גדל מספר זה לכ-875 אלף חיילים ו-148 אלף כלי רכב. עד 25 ביולי הונחתו בחופי נורמנדי כמיליון ו-452 אלף חיילים (מתוכם כ-812 אלף חיילים אמריקנים וכ-640 אלף בריטיים וקנדיים), וב-21 באוגוסט, זמן קצר לפני סיום המערכה בנורמנדי, כבר כללו כוחות בעלות הברית בנורמנדי כשני מיליון ו-52 אלף חיילים.
לקראת אמצע אוגוסט 1944 כללו כוחות בעלות הברית בנורמנדי לפחות 39 דיוויזיות - מתוכן 12 דיוויזיות משוריינות ו-3 דיוויזיות מוטסות - בתוספת 16 בריגדות עצמאיות (כולל בריגדה בלגית ובריגדה הולנדית). מספר זה כלל 22 דיוויזיות אמריקאיות, 12 דיוויזיות בריטיות, 3 דיוויזיות קנדיות, דיוויזיה פולנית ודיוויזיה צרפתית. בניגוד לצבא הגרמני, כל העוצבות של בעלות הברית, שלחמו בנורמנדי, היו ממונעות בשלמותן. עובדה זו העניקה להם יתרון משמעותי על הצד הגרמני בשלבי הסיום של המערכה בנורמנדי, כאשר הלחימה הפכה למלחמת תנועה.
במהלך המערכה בנורמנדי ביצעו חיילות האוויר של בעלות הברית כ-480 אלף גיחות בסך הכל, כ-6000 גיחות ביום בממוצע. מספר זה משקף את העליונות האווירית המוחלטת של בעלות הברית בשמים מעל זירת המערכה. הכוח האווירי של בעלות הברית מילא תפקיד מרכזי במהלך המערכה. מטוסי בעלות הברית עיכבו את הגעת התגבורות הגרמניות לזירת המערכה וגרמו להם אבדות ניכרות בדרכם. הם תקפו ריכוזי כוחות גרמניים בקרבת החזית, ושברו את נסיונותיהם לבצע התקפות נגד, לעיתים אף לפני שיצאו לפועל. התקיפות הבלתי פוסקות מהאוויר הגבילו מאוד את חופש התנועה של הכוחות הגרמניים, הן בקרבת החזית והן באזורי העורף, לפחות בשעות היום, וגרמו להם אבדות כבדות, כולל לא מעט מפקדים ברמות הגבוהות, שכלי הרכב שלהם הותקפו מהאוויר.
הצדדים היריבים > כוחות בעלות הברית > פיקוד בעלות הברית

מבנה הפיקוד של בעלות הברית המערביות במהלך המערכה בנורמנדי היה מורכב למדי, ומכיוון שמדובר היה בכוח רב לאומי, לא חסרו מריבות ומחלוקות על רקע לאומי ואישי בין המפקדים הבכירים השונים, שפיקדו על כוחות בעלות הברית. בניגוד למצב בצד הגרמני, ההנהגה הפוליטית של בעלות הברית (וינסטון צ'רצ'יל ופרנקלין דלאנו רוזוולט) נמנעה בדרך כלל מהתערבות בניהול המערכה הצבאית, והותירה אותה בידיהם של אייזנהאואר, מפקד כל כוחות בעלות הברית, כולל כוחות הים והאוויר, ביבשת אירופה לאחר הפלישה לנורמנדי, והמפקדה העליונה של חיל המשלוח של בעלות הברית. יוצא מכלל זה היה שרל דה גול, מנהיג צרפת החופשית, שמערכת היחסים בינו לבין ההנהגה הצבאית והפוליטית של בעלות הברית הייתה בעייתית בלשון המעטה. האחרון ראה עצמו כמייצג האינטרסים של צרפת, וניסה להתערב בניהול המערכה הצבאית על אדמת צרפת.
תחת פיקודו של אייזנהאואר, שימש פילדמרשל מונטגומרי, מפקד קבוצת הארמיות ה-21, כמפקד כוחות הקרקע של בעלות הברית מיום הפלישה ועד 1 באוגוסט 1944. קבוצת הארמיות בפיקודו כללה את הארמייה האמריקנית הראשונה ואת הארמייה הבריטית-קנדית השנייה. אישיותו האגוצנטרית והבעייתית (מבחינת יחסי אנוש) של מונטגומרי, וחילוקי דעות מקצועיים ביחס לדרך ניהול המערכה בנורמנדי, גרמו לחיכוכים בלתי פוסקים בין אייזנהאואר לבינו, ובינו לבין מפקדי השדה האמריקאים הבכירים בנורמנדי.
החל מראשית אוגוסט 1944, בעקבות הגידול המהיר של כוחות בעלות הברית בחצי האי נורמנדי, וחוסר הרצון של המפקדים הבכירים האמריקאים לשרת תחת פיקוד בריטי, הוקמה קבוצת הארמיות ה-12 בפיקוד עומר בראדלי, שכללה בשלב זה שתי ארמיות אמריקאיות - הארמייה הראשונה, והארמייה השלישית. קבוצת הארמיות ה-21, שפעלה בגזרה המזרחית של ראש הגשר של בעלות הברית בנורמנדי, כללה אף היא שתי ארמיות - הארמייה הבריטית השנייה והארמייה הראשונה, שכללה כוחות בריטיים, קנדיים ופולנים תחת פיקוד קנדי (גנרל הארי קריראר).
איחוד ראשי הגשר של בעלות הברית בנורמנדי (12-6 ביוני)

על מנת לבנות ראש גשר מאובטח, היה צריך לאחד את חמשת ראשי הגשר, שנכבשו ביום הפלישה, ולהתקדם דרומה לפחות עד לכביש קרנטן-באייה-קן, כדי להעמיק את ראש הגשר. במקביל נדרשו כוחות בעלות הברית להגן על חופי הנחיתה מפני התקפות נגד גרמניות, כך שניתן יהיה להנחית בהם את התגבורות והאספקה בבטחה. החל מ-7 ביוני החלו כוחות בעלות הברית להתקדם מראשי הגשר לפנים הארץ, תוך שהם נתקלים בהתנגדות גרמנית עזה, ובהתקפות נגד. דיוויזיית הפאנצר אס אס ה-12 "היטלר יוגנד" ניסתה מ-7 עד 8 ביוני להדוף את היחידות הקנדיות בחזרה לחוף הים, אך ללא הצלחה. ב-7 ביוני נכבשה העיר באייה וב-8 בחודש חברו הכוחות הבריטיים והאמריקאים בפורט אן-בסן. עד 12 ביוני הצליחו בעלות הברית לאחד את כל ראשי הגשר שלהם וליצור ראש גשר גדול ומאובטח ברוחב כ-100 ק"מ ובעומק כ-30 ק"מ. אולם העיר קרנטן נפלה לידי הכוחות המוצנחים האמריקאים רק ב-15 ביוני, לאחר לחימה קשה וממושכת, וכל המאמצים של הארמייה הבריטית השנייה לכבוש את העיר קן נכשלו.
תוך שבעה ימים הצליחו בעלות הברית להנחית בנורמנדי 326,000 חיילים, 54,000 כלי רכב ויותר מ-100,000 טון של חומרי לחימה. אולם למרות ההצלחה הזו, הם לא הצליחו לעמוד בלוח הזמנים המתוכנן שלהם, והתקדמותם הייתה איטית למדי ביחס לציפיות. בחלק המזרחי של ראש הגשר נתקלו הכוחות הבריטיים והקנדיים בהתנגדות גרמנית עזה באזור קן, והתקדמותם מזרחה נבלמה, ואילו התקדמות הכוחות האמריקאים באזור הבוקאז' דרומה, לכיוון סן לו, ומערבה וצפונה לכיוון חצי האי קוטנטן והנמל החשוב של שרבור נתקלה אף היא בהתנגדות עיקשת של הכוחות הגרמניים, שהסתייעו בגדרות השיחים (בוקאז') הרבות, והנוחות להגנה, שפיצלו את השטח לחלקות קטנות.
כיבוש חצי האי קוטנטן והקרב על שרבור (30-6 ביוני)

לאחר שהכוחות האמריקאים, שנחתו בחוף יוטה ובחוף אומהה הצליחו לאחד את ראשי הגשר שלהם, ולחבור לשתי הדיוויזיות המוטסות (ה-101 וה-82) שהוצנחו באזור, החל הקורפוס האמריקני ה-7 בסיוע הדיוויזיה המוטסת ה-82, לתקוף לכיוון צפון ומערב, במטרה לכבוש את חצי האי קוטנטן ואת נמל שרבור. הכוחות הגרמניים באזור, שכללו בעיקר את דיוויזיות הרגלים ה-709 וה-243, היו חלשים, אך הצליחו לעכב ולהאט את התקדמות יחידות בעלות הברית, באמצעות שימוש מיומן בתוואי הקרקע באזור, שכללו מספר נהרות ואת גדרות הבוקאז'.
ב-14 ביוני הצליחה הדיוויזיה האמריקנית ה-4 לפרוץ את קו ההגנה הגרמני מצפון לראש הגשר, למרות התנגדות עזה, והחלה להתקדם לעבר שרבור. אולם התקדמות הקורפוס ה-7 מערבה הייתה איטית, מכיוון שהוא נאלץ לחצות בדרכו את הנהרות מרדרה ודוב, שעיכבו את תנועתו. ב-15 ביוני תיגבר ג'וזף לוטון קולינס, מפקד הקורפוס ה-7, את הכוחות שהתקדמו מערבית למרדרה עם הדיוויזיה המוטסת ה-82, בפיקוד מת'יו רידג'וויי, והדיוויזיה ה-9 בפיקוד מנטון אדי.
היחידות הגרמניות נסוגו מעט כדי לקצר את קו ההגנה שלהן, ובכך איפשרו לדיוויזיה המוטסת ה-82 לכבוש את סן-סובר-לה-ויקומטה לאחר שהצליחה קודם לכן לחצות את נהר דוב ב-16 ביוני. קולינס ניצל את ההזדמנות, והורה לכוחותיו לנוע במהירות לכיוון חוף האוקיינוס האטלנטי, במטרה לנתק את חצי האי קוטנטן בבסיסו, ולבודד את הכוחות הגרמניים שהגנו עליו. המבקע המהיר של הדיוויזיות ה-9 וה-82 הפתיע את הגרמנים, והכוחות התוקפים הגיעו לחוף הים כבר בלילה שבין 17 ל-18 ביוני. הכוחות הגרמניים באזור היו חלשים מכדי לבצע התקפת נגד מאורגנת, ולהשיב את המצב לקדמותו.
רוב העיירות והכפרים בחצי האי קוטנטן נהרסו במידה רבה על ידי הפצצות בעלות הברית ואש ארטילרית. לאחר בידוד חצי האי, התמקדו הכוחות האמריקאים בהתקדמות צפונה לכיוון שרבור, וכבשו את Montebourg ו-Valognes ואת הכביש הראשי המוביל לנמל. ב-20 ביוני נאלצו הכוחות הגרמניים בקוטנטן לסגת למתחם המבוצר, שנבנה מסביב לנמל שרבור. ב-22 ביוני החלו האמריקנים במתקפה על הנמל, אשר הוכרז על ידי הפיקוד הגרמני כעיר מבצר ("פסטונג"), תחת פיקוד קרל-וילהלם פון שליבן, בסיוע הפצצות כבדות מהאוויר וירי ארטילרי. ב-26 ביוני לאחר מספר ימים של קרבות רחוב עזים נכנעו הכוחות הגרמנים שהגנו על הנמל, אם כי באזור נותרו מספר כיסי התנגדות קטנים, שהמשיכו בלחימה עד 30 ביוני. כעשרת אלפים חיילים גרמנים נפלו בשבי, ובעלות הברית השתלטו על נמל מים עמוקים, שהיה חיוני לצורך הזרמת אספקה ותגבורות לכוחותיהם בצרפת. אולם לפני כניעתם הרסו הגרמנים ביסודיות את מתקני הנמל, זרעו בו מוקשים רבים והטביעו בכניסה אליו כלי שיט רבים. נדרשו לבעלות הברית כשלושה חודשים להחזיר את הנמל לפעולה מלאה, אם כי הוא החל לתפקד באופן חלקי כבר לאחר 15 יום.